‪[भयावह संगीत]
‪[आदमी, अंग्रेजी में] एक शिकारी, ‪उदाहरण के लिए, एक ऐसा व्यक्ति हो सकता है
‪जो दुनिया में मौजूद विभिन्न तरह के जघन्य ‪अपराधों में से कोई भी अपराध करे।
‪[भयावह संगीत जारी है]
‪तुमने मान लो गुस्से में किसी को गोली मारी, ‪हत्या कर दी, उसकी सज़ा तो मिलेगी।
‪फिर उसके साथ तुम क्या छेड़खानी कर रहे हो?
‪धोखे से सिर काट दिया उसका,
‪और सिर को बाकायदा कड़ाही में उबाला।
‪[भयावह संगीत जारी है]
‪[आदमी, अंग्रेजी में] ‪दिमाग को बाहर निकालना, उसे छूना
‪यह उसके लिए बहुत ही ‪संवेदनात्मक अनुभव रहा होगा।
‪[त्रिपाठी] क्या हो तुम? मनुष्य हो?
‪कि नरमानव हो तुम या पिशाच हो?
‪[रोमांचक संगीत]
‪मैंने यूट्यूब में देखा है, एक ने कहा है ‪कि राजा ऐसा था, भेजा खाता था,
‪बड़ा खूंखार था।
‪पागल है वो? अगर वह ऐसा करता ‪तो उसके बीवी-बच्चे रहते?
‪NETFLIX डॉक्यूमेंट्री सीरीज़
‪एक सीरियल किलर की डायरी
‪[साईरन की आवाज़]
‪[बकरियों के मिमियाने की आवाज़]
‪पापा हमारे बहुत अच्छे इंसान थे।
‪जो किसी ने नहीं कहा। हमारे पापा ‪बहुत अच्छे इंसान थे। हम लोग छोटे-छोटे थे।
‪आंदोलन ‪राम निरंजन की बेटी
‪समझ लीजिए हमें ज़रा भी तकलीफ़ होती ‪तो उन्हें बहुत कष्ट होता।
‪किसी से कोई वाद-विवाद नहीं, ‪किसी से झगड़ा नहीं।
‪हम लोग सब घुल-मिलकर रहते थे। ‪हम लोगों का बहुत ख्याल रखते थे।
‪मेरे पापा अधिकतर सुबह आठ बजे जागते थे।
‪तो अपना नहाए-धोए, पूजा करते थे।
‪अदालत सिंह ‪राम निरंजन का बेटा
‪दो अगरबत्ती लगाते, नाश्ता किए, ‪फिर ड्यूटी पर चले जाते थे
‪और सीधा शाम चार बजे ही आते थे।
‪[अदालत] आते थे तो आधा-एक घंटा आराम करते, ‪उसके बाद हम लोगों को पढ़ाने बैठते थे।
‪हम लोगों को पढ़ाते-लिखाते थे।
‪उसके बाद टीवी वगैरह देखते थे ‪फिर सो जाते थे।
‪[आंदोलन] मेरे पापा कहते थे, बच्चों
‪इज़्ज़त से बढ़कर कुछ नहीं है, ‪झूठ कभी मत बोलना।
‪झूठ नहीं बोलना है,
‪और किसी से डरना नहीं है। ‪न गलत करना, न डरना।
‪और दूसरे के धन को कभी अपना धन मत समझना।
‪[आदमी] बहुत सिंपल थे, ‪न ज़्यादा हंसी-मज़ाक,
‪न ज़्यादा जो है गुस्सा।
‪गब्बर कोल ‪राम निरंजन के दोस्त
‪एक साधारण आदमी का स्वभाव जैसा होता है।
‪लुभावनी भाषा थी।
‪जिससे एक बार बात कर लेते थे ‪वो आकर्षित हो जाता था उनसे।
‪मतलब ऐसे लगते नहीं थे कि
‪इतने बड़े क्रिमिनल हैं ‪या क्रिमिनल बन सकते हैं।
‪वो हमेशा हंसी-मज़ाक
‪और घुल-मिलकर रहा करते थे। ‪वैसा ही जैसे लोग रहते हैं।
‪ऐसा कभी लगा ही नहीं कि वो वैसे होंगे।
‪[गब्बर] वो ड्यूटी करते थे सीओडी में।
‪और वह कर भी रहे थे।
‪ये तो बाद में पता चला कि
‪इनका क्या सिस्टम है, ‪क्या ड्यूटी इनकी चल रही थी।
‪पत्रकार धीरेंद्र सिंह की मौत के ‪सिलसिले में
‪पुलिस को एक डायरी मिली है।
‪[रिपोर्टर] यह डायरी मुख्य आरोपी ‪राजा कोलंदर
‪उर्फ राम निरंजन के ‪फ़ार्म हाउस से बरामद की गई है।
‪इस डायरी में कई लोगों के नाम दर्ज हैं, ‪ऐसा बताया जा रहा है।
‪[रतिभान] पुलिस ने जब इसे पकड़ लिया,
‪पूछताछ शुरू हुई।
‪रतिभान त्रिपाठी ‪जर्नलिस्ट
‪पुलिस ने पहले वक्षराज से पूछा,
‪वक्षराज ने ढेर सारी बातें बता दी थीं।
‪पर पुलिस के पास ऐसा कोई सबूत नहीं था
‪कि वक्षराज के बयानों के आधार पर ‪या उनकी बातचीत के आधार पर
‪इसको दोषी ठहराया जा सके।
‪अब पुलिस के पास एक सहारा था ‪कि यह डायरी बहुत बड़ा माध्यम है
‪जो इससे पूछताछ में आगे सहायक बनेगी।
‪यह डायरी ही एक थी जो
‪उसके आगे की कहानी बयान कर सकती थी।
‪[भयावह संगीत]
‪[त्रिपाठी] चूँकि इसमें धीरेंद्र का ‪नाम भी लिखा था,
‪और नाम लिखे हुए थे,
‪तो मैंने उससे पूछा, वक्षराज से,
‪श्री नारायण त्रिपाठी ‪जाँच अधिकारी
‪कि ये नाम क्या हैं।
‪उसने कहा इनको सबको "कट" कर दिया।
‪"कट" कर दिया?
‪सबको कत्ल कर दिया।
‪[तेज़ रोमांचक संगीत]
‪[अंग्रेजी में] मैं रजत मित्रा हूँ। ‪मैं क्लिनिकल साइकोलॉजिस्ट हूँ।
‪मैं पुलिस और कानून के लिए ‪सलाहकार के रूप में काम करता हूँ
‪जब वे जघन्य अपराधों ‪और मामलों की जाँच करना चाहते हैं।
‪लगभग सारे सीरियल किलर ‪एक डायरी मेंटेन करते हैं।
‪वे इसे लिखकर रखते हैं।
‪कैथलीन फोलबिग ‪निजी डायरी में हत्या के सुराग छोड़े।
‪और वे यह अलग-अलग उद्देश्यों से करते हैं।
‪डेनिस रेडर ‪अपनी हत्यायों का कोड में लॉग रखता था
‪उदाहरण के लिए, जब वे अपनी डायरी को देखते,
‪उन्हें उसका रिकॉर्ड रखना पसंद होता है।
‪मान लीजिए, जैसे यह व्यक्ति कल्पना करेगा…
‪बीस साल बाद, वह अपनी डायरी में देखेगा
‪उन्हें याद करेगा और कहेगा, ‪देखो हर एक दिन को
‪और फिर से वही उत्साह महसूस करेगा
‪कि इस दिन को, ऐसे-ऐसे मैंने कुछ किया था।
‪तो यह वो अपने मनोरंजन के लिए करते हैं।
‪मुख्य बात यही होती है।
‪[रतिभान] डायरी में पहला नाम ‪काली प्रसाद श्रीवास्तव का था।
‪काली प्रसाद श्रीवास्तव
‪यह काली प्रसाद श्रीवास्तव उसका दोस्त था।
‪सीओडी छिवकी में काली प्रसाद श्रीवास्तव भी ‪उसके साथ नौकरी करता था।
‪मेरा नाम लक्ष्मण प्रसाद श्रीवास्तव है।
‪लक्ष्मण श्रीवास्तव ‪काली प्रसाद श्रीवास्तव का बेटा
‪लोग मुझे टीटू के नाम से जानते हैं।
‪[लक्ष्मण] मेरे पिताजी सरकारी नौकरी ‪करते थे, सीओडी, छिवकी में।
‪पच्चीस जनवरी 1997 से घर से गए हैं।
‪सुबह छह बजे से घर से निकले हैं,
‪आज तक जो है, घर नहीं आए।
‪इंतज़ार करते-करते रात तो किसी तरह काट दी।
‪फिर हम लोग नैनी थाने गए।
‪एफआईआर दर्ज करवाई गई।
‪उत्तरप्रदेश पुलिस
‪फिर हम लोग कहाँ-कहाँ नहीं गए, ‪अयोध्या गए हैं कहीं,
‪कानपुर जाना हुआ, ‪कई रिश्तेदारों से पता किया।
‪कोई मठ में नहीं चले गए हों, क्या हुआ,
‪कैसे हुआ, हमें कुछ भी नहीं पता चला।
‪इस तरह से समय चलता चला गया।
‪[लक्ष्मण] ऑफिस जाते-जाते,
‪राजा कोलंदर उर्फ ‪निरंजन भैया से दोस्ती हुई।
‪और किसी ऑफिस वाले ने साथ नहीं दिया।
‪इस चीज़ को हम कहते हैं,
‪पर राजा कोलंदर ने,
‪सब अधिकारियों से मिलवाया भी।
‪इनसे मिलिए, कागज़-पत्ता जो भी चाहिए था,
‪वो सब कराते रहे।
‪जैसा राजा कोलंदर का कहना था,
‪कि काली प्रसाद श्रीवास्तव ने ‪उससे पचास हज़ार रूपए लिए थे।
‪उनके साथ धोखा कर रहा था।
‪पैसे वापस नहीं कर रहा था।
‪और उल्टे यह कह रहा था कि लाला की खोपड़ी है
‪बहुत आसान नहीं है पैसा ले लेना
‪तो उसने मन ही मन ठान लिया ‪कि इसने मेरे साथ धोखा किया है,
‪मैं इसको सबक सिखाऊँगा,
‪और फिर उसने दोस्ती के बहाने ‪उसको घर पर बुलाया।
‪[रतिभान] उससे बातचीत की,
‪और उसी समय उसका सिर धड़ से अलग कर दिया।
‪[सूअर घुरघुरा रहा है]
‪और वहीं पीपल का जो पेड़ था, ‪उसके सूअर के फ़ार्म में,
‪वहीं पर उसने गाड़ दिया था।
‪काली प्रसाद का सिर काटने के बाद ही,
‪मनुष्य है एक, मानव है,
‪उसके साथ उसने क्या कुकृत्य किया?
‪उस समय लालाजी यह कहा करते थे हमसे
‪कि मुझसे बड़ा दिमागदार ‪आदमी कहीं है नहीं इस दुनिया में।
‪सबसे तेज़ दिमाग लाला का होता है।
‪तो सोचा जब कि इसका दिमाग तेज़ है
‪तो क्यों न अपना दिमाग तेज़ कर लूँ।
‪[गंभीर संगीत]
‪तो उसकी खोपड़ी को
‪मैंने उबाला।
‪और उसके सिर का रस पिया ‪हम दोनों ने, साले-बहनोई ने।
‪[भयावह संगीत]
‪हम कपड़े की दुकान में ‪उस समय काम कर रहे थे।
‪तब किसी ने पेपर में पढ़ा,
‪कि राजा कोलंदर ने 14 लोगों का ‪मर्डर किया है।
‪[लक्ष्मण] इसमें तुम्हारे पिताजी का ‪नाम आया है।
‪काली प्रसाद श्रीवास्तव
‪समझ लीजिए यह सुनकर हम लोग
‪बेहाल हो गए।
‪तीन साल तो इसी तरह गुजर गए थे
‪गिरते-उठते, रोते-बिछड़ते।
‪जब पता चला ‪तो और सीना फटने लगा लोगों का घर में।
‪[लक्ष्मण] हम लोग साइकिल से नैनी में आए,
‪देखने आए हम लोग, ‪कहा कि यहाँ तो हम शादी में आए थे।
‪इसकी लड़की की शादी थी।
‪[उदास संगीत]
‪यहीं पर खाना-पीना किया ‪और यहीं हमारे पिताजी को गाड़ा हुआ था।
‪जब इसने कहा कि मैंने अपने फ़ार्म पर, ‪मतलब पिगरी हाउस में,
‪जिसको मारा है उनको वहाँ पर डाला है,
‪दबाया है, ज़मीन खोद के गाड़ा है।
‪तो हम वहाँ गए।
‪इसकी निशानदेही पर ‪संवैधानिक तरीके से उसकी खुदाई हुई।
‪[रोमांचक संगीत]
‪[त्रिपाठी] वहाँ पर हमें कुछ नरकंकाल मिले,
‪और दो खोपड़ियाँ मिलीं।
‪एक लाल रंग की थी ‪और एक सफेद रंग से रंगी हुई थी।
‪उसने बताया था कि लाल रंग वाली ‪काली प्रसाद की थी।
‪लाला की खोपड़ी थी ‪और उसने उसे लाल रंग से रंग के रखा था
‪कि लाला की खोपड़ी है ‪उसका रंग लाल होना चाहिए।
‪और जो सफेद रंग की खोपड़ी थी उसने बताई ‪कि यह मोहम्मद मोइन की है।
‪[रतिभान] मोहम्मद मोइन भी ‪उसके साथ काम करता था।
‪सीओडी में।
‪दोनों की दोस्ती थी।
‪और जैसा कि खुद राजा कोलंदर ने कहा
‪कि मोइन ने उससे पच्चीस हज़ार रूपए लिए थे
‪और वह रूपए वापस नहीं कर रहा था।
‪मोइन यह भी कहता था
‪कि मैं सम्मोहन विद्या जानता हूँ।
‪मुझसे कोई पैसे वापस ले नहीं पाएगा।
‪[त्रिपाठी] तो उसने सोचा ‪कि सम्मोहन विद्या कैसे पता चले,
‪है तो दिमाग में ही इसके।
‪तो इसका भी दिमाग देखें।
‪तो मोइन को यह यमुना के पुल पर ले गया था।
‪चूँकि पुल के ऊपर इसलिए ले गया
‪क्योंकि वहाँ ट्रेनों के पुल के ऊपर
‪कोई जानता नहीं था, कोई देखता नहीं था, ‪वहाँ कोई आता-जाता नहीं था।
‪और वहाँ पर जाकर मैंने उसे "कट" कर दिया।
‪और वहीं से मैंने मुल्ला जी की लाश
‪नदी में डाल दी।
‪[पानी में गिरने की आवाज़]
‪और उसने इसलिए ऐसा किया था ‪जैसा उसने बताया कि
‪यह मुसलमान है
‪इसकी आत्मा को शांति न मिले
‪इसलिए मैं इसकी लाश को ज़मीन में ‪नहीं गाड़ रहा हूँ, दफ़ना नहीं रहा हूँ।
‪[रोमांचक संगीत]
‪[त्रिपाठी] सिर को उबाला,
‪उबाल के उसके
‪रस को पीया।
‪अरे बाबा, सम्मोहन विद्या तो ‪पढ़-लिखकर सीख लेते,
‪उससे पूछ लेते, कैसे पढ़ा जाता है मंत्र।
‪न कि उसकी खोपड़ी में घुस जाओ, ‪अब पीएचडी कोई है
‪तो क्या पीएचडी हो जाओगे तुम।
‪तो काटकर के सम्मोहन विद्या के ‪नाम पर उसको भी उबाल कर पी गया।
‪और जब काम नहीं आया, तो यहाँ पर गाड़ दिया।
‪ये कोई बात हुई?
‪क्या हो आप?
‪नर नहीं, नरपिशाच!
‪[डरावना संगीत]
‪राजा कोलंदर जो है, जिसको भी मारता था
‪उस पर एहसान करता था।
‪"एहसान" का मतलब उनसे दोस्ती करता था।
‪कभी इसने किसी के साथ ‪सीधे-सीधे न तो फाइट की।
‪जितनी भी घटनाएं हुईं,
‪सबको दोस्ती करके ही मारता था यह।
‪[रजत, अंग्रेजी में] तो राजा कोलंदर जैसे
‪किसी व्यक्ति का काम करने का ढंग होता है,
‪अपना कोई शिकार तय करना
‪और फिर उसके आसपास एक काल्पनिक कहानी बुनना,
‪कि वह उसके टुकड़े-टुकड़े करना चाहता है, ‪उसे मारना चाहता है, और उसे यह करना है।
‪फिर, वह दूसरे चरण के बारे में सोचेगा, ‪"इसे कैसे किया जाए?"
‪वह सावधानीपूर्वक एक योजना बनाएगा
‪और वह इसे बड़े ही सलीके से करेगा
‪जब तक कि वह आखिरी कदम तक तय नहीं कर लेता।
‪यह एक दरिंदे का काम है।
‪तो मैं यह कहूँगा कि बिलकुल मुमकिन है कि
‪राजा कोलंदर एक दरिंदा है
‪और बहुत उच्च स्तर का, इस बात से ‪इंकार नहीं किया जा सकता है।
‪उन्नाव जेल, उत्तर प्रदेश
‪[डरावना संगीत]
‪[कोलंदर] क्षमा कीजिएगा, कुछ विलंब हो गया।
‪-[इंटरव्यूअर] कैसे हैं? ‪-अच्छा हूँ।
‪[इंटरव्यूअर] थोड़ा दाईं ओर आ जाइए।
‪इनको एक माइक लगाइए।
‪अभी इन लोगों ने मेरे ऊपर
‪एक हत्या का नहीं, ‪चौदह खून का इल्ज़ाम मढ़ा है।
‪एक नहीं, यूपी के अंदर ‪जितने अज्ञात कत्ल हुए हैं
‪राम निरंजन ‪दोषी (उर्फ़ राजा कोलंदर)
‪सब दिखा दिए हैं।
‪मैं तो कह रहा हूँ मैं निर्दोष हूँ, ‪मैंने कोई पुलिस को बयान ही नहीं दिया है
‪पुलिस अपने मनमाने ढंग से ‪मारपीट कर लिख रही है।
‪लेकिन सुने कौन।
‪षडयंत्र इन लोगों ने रचा है मेरे साथ।
‪कि यह आदमी हत्या पर हत्या करता गया
‪और खुलासा अचानक कर दिया।
‪यही एक सवाल है हमारा।
‪हफ्तों से अदालत में चल रहे ‪राजा कोलंदर के केस में
‪कुछ नए पहलू सामने आ रहे हैं।
‪[रिपोर्टर] एक तरफ पुलिस बताती है
‪कि वह नरभक्षी हत्यारा है
‪और लगभग 13-14 लोगों की हत्या कर चुका है।
‪तो दूसरी तरफ यह अटकलें भी हैं,
‪कि इनमें से कुछ नाम उन लोगों के हैं
‪जो अभी भी ज़िंदा हैं।
‪क्या सच है राजा कोलंदर का?
‪क्या उसके चंगुल से कोई भी निकल पाया होगा?
‪मैं दीपक पटेल।
‪मेरा मूलत: घर शंकरगढ़ है।
‪दीपक पटेल ‪राजनेता
‪जो 12 विधानसभा के अंतर्गत आता है, ‪इलाहाबाद या प्रयागराज जनपद के अंदर।
‪सन 2000 में जिला पंचायत के ‪चुनाव हो रहे थे।
‪[दीपक] जिला पंचायत की ‪शंकरगढ़ ब्लॉक में दो सीटें थीं।
‪एक सीट पर हमारी माँ, ‪श्रीमती केसरी देवी पटेल
‪जो इस समय सांसद हैं यहाँ की,
‪वो उम्मीदवार थीं और दूसरी सीट पर उम्मीदवार ‪राजा कोलंदर की पत्नी फूलन देवी थीं।
‪वो सीट अनुसूचित जाति की ‪महिला के लिए रिज़र्व थी।
‪तो दोनों लोग चुनाव जीते भी।
‪तो चुनाव जीतने के बाद जह हमारी माताजी ‪अध्यक्ष जिला पंचायत की उम्मीदवार बनीं
‪[दीपक] तो अध्यक्ष जिला पंचायत
‪के चुनाव में सदस्य लोग ‪उसके मतदाता होते हैं।
‪इस नाते हमें उनसे मिलना पड़ा।
‪संबंध तो था ही, परिचय था।
‪उसके पास जाना पड़ा कई बार।
‪छह अगस्त, सन 2000 को
‪अध्यक्ष का चुनाव होना था।
‪तो तीन या चार अगस्त को
‪राजा कोलंदर का फ़ोन आया।
‪कि चुनाव को बहुत कम समय बचा है।
‪आकर मिल लीजिए ‪नहीं तो हम आपका साथ नहीं देंगे,
‪आपको वोट नहीं देंगे।
‪पिताजी बाहर थे, लौटकर आए ‪तकरीबन रात आठ-साढ़े आठ बजे के बीच।
‪उन्हें फिर कहीं जाना था।
‪तो हम भी नए-नए थे, अति उत्साह में ‪कहा कि हम ही जाकर के मिल लें।
‪फिर उसका फोन आया कि आप आ रहे हैं?
‪तो हमने कहा हम आ रहे हैं।
‪फिर उसने कहा कि अकेले आइएगा।
‪तो हमने कहा कि क्यों, ‪बात अकेले में हो जाएगी
‪पर आएंगे भले दो-चार लोग, ‪तो वो बोले नहीं, अकेले आइएगा।
‪[दीपक] जब मैं वहाँ गया तो एक तो
‪उस जगह का वातावरण बड़ा अजीब सा था।
‪वह यही बात कर रहा था ‪पैसे रुपए की, इधर-उधर की।
‪पहले पूछा कि आप पैसे लाए हो।
‪हमने कहा पैसे तो नहीं लाया हूँ, ‪हमें पैसा देकर वोट नहीं लेना है।
‪आप तो हमारे घर के हो, ‪आपको हमारे साथ रहना चाहिए।
‪उसने कहा पैसा तो ‪आपकी जेब में समझ में आ रहा है।
‪तो मैंने जींस की पैंट पहन रखी थी।
‪जेब में थे पैसे पर उसको ‪देने के उद्देश्य से नहीं थे।
‪तो मैंने कहा बात कर लेते हैं, ‪रात ज़्यादा हो रही है, फिर आप अपना…
‪पर उसने कहा नहीं, ‪पहले पूजा कर लूँ, फिर उसके बाद।
‪हम बैठे रहे, पर जब इन्होंने ‪पूजा का उपक्रम शुरू किया।
‪तकरीबन 15-20 मिनट के बाद ‪अजीब सी हरकतें करने लगे।
‪और मेरी गाड़ी जो है, उन्होंने अपने ‪फ़ार्म से तकरीबन 50 मीटर दूर
‪खड़ी करवाई थी।
‪फिर उसके बाद,
‪पूजा करते रहे, उसी बीच मुझे कुछ लगा,
‪डर कहिए या अनहोनी की आशंका कह लीजिए।
‪[सूअर घुरघुरा रहे हैं]
‪मैं उठा और बिना उनको बताए
‪चला आया।
‪फिर बाद में जब यह घटना सामने आई,
‪तो फिर मैं देखने गया जब वह स्थल,
‪थोड़ा कौतूहल था,
‪तो जब नरकंकाल ‪और शरीर के अंग मिलना शुरू हुए,
‪तो जिस जगह पर मैं बैठा था
‪उसी के नीचे ही सब मिला था,
‪यह सब उपक्रम संपन्न हुआ था।
‪एक लाइन में कहें कि बाल-बाल बचे।
‪हालांकि किसके मन में क्या है ‪यह तो नहीं जान सकते।
‪हो सकता है हमसे बात ही करना चाह रहा हो।
‪लेकिन जो परिस्थितियाँ थीं वहाँ पर,
‪घर से वहाँ ले जाना,
‪फिर वहाँ जाकर ऐसी हरकतें करना।
‪तो कई तरह के संदेह मन में आते हैं।
‪इसके पीछे उसकी मंशा आखिर थी क्या, ‪वहाँ आखिर ले क्यों गया मुझे?
‪[अंग्रेजी में] उसके केस को देखने के बाद
‪और सालों से कई सीरियल किलर के साथ
‪काम करने के बाद
‪मुझे यह समझ आया
‪कि राजा कोलंदर जैसे व्यक्ति को ‪जिस तरह का व्यक्तित्व विकार होगा,
‪वह शायद असामाजिक व्यक्तित्व विकार के ‪सबसे करीब होगा,
‪जिसे पहले साइकोपैथिक ‪व्यक्तित्व विकार कहा जाता था।
‪ऐसे लोग समाज के नियमों और कानूनों का
‪सम्मान नहीं करते हैं।
‪उनके मन में दूसरों के लिए ‪कोई सहानुभूति नहीं होती,
‪और वे आपसी सहमति या सही और गलत की ‪भावना में विश्वास नहीं करते हैं।
‪ये लोग खुद को पीड़ित के रूप में देखते हैं,
‪और उन्हें लगता है ‪कि उनके पास जन्मजात अधिकार है
‪दूसरों को नियंत्रित करने, ‪बर्बाद करने या मारने का,
‪और वे इसके लिए ज़िम्मेदार नहीं हैं।
‪मेरा नाम बद्री नारायण है।
‪बद्री नारायण ‪समाज वैज्ञानिक
‪मैं समाज वैज्ञानिक हूँ
‪जो दलित मूवमेंट, ‪मार्जिनल कम्युनिटी के आंदोलन
‪उनके दावे, और निम्नवर्ग के दावों पर
‪पर पिछले 30-35 सालों से काम कर रहा हूँ।
‪मैं हंसराज कोल।
‪मैं एक सामाजिक कार्यकर्ता हूँ।
‪हंसराज कोल ‪सामाजिक कार्यकर्ता
‪और क्षेत्र में रहकर के ‪आदिवासी समाज के विकास
‪और उत्थान के लिए काम कर रहा हूँ।
‪देखिए, राम निरंजन,
‪या कोलंदर जिसको कहा जाता था,
‪लोकप्रिय नाम है जिसका…
‪वो…
‪वह खुद कोल समुदाय के थे।
‪कोल एक बड़ा आदिवासी सुमदाय था,
‪जो अब
‪उत्तर प्रदेश में ‪और मध्य प्रदेश के कुछ भागों में
‪[बद्रीनारायण] बुंदेलखंड वाले इलाके में,
‪एक तरह से गैर-आदिवासी इलाके में
‪सामाजिक जीवन में
‪प्रवेश कर गई हैं।
‪कारण यह है कि जब जंगल खत्म हुए
‪और ये इधर आए
‪तो उनको खेत बनाना, ‪खेत बनाकर उस पर काम करना,
‪तो यह मैदानों की संस्कृति में आ गए।
‪तो एक तरह से हम लोग इसे ‪"कम्युनिटी इन हायब्रिडिटी" कहते हैं,
‪समुदाय एक हाइब्रिड मेंटेलिटी में जीता है।
‪हाइब्रिडिटी इस सेंस में कि
‪सामाजिक-आर्थिक रूप से हाइब्रिडिटी,
‪मानसिक रूप से हाइब्रिडिटी।
‪क्योंकि आदिवासी मूल्य ‪तो आपके जीवन में हैं ही
‪लेकिन साथ-साथ आपको एक
‪गैर-आदिवासी मूल्यों के साथ भी ‪संवाद करना पड़ रहा है।
‪तो वह एक तरह से कम्यूनिटी इन फ्ल्क्स, ‪इसको कहते हैं
‪एक प्रवर्तन, एक ट्रांजिशन ‪संस्कृति से गुज़र रहा है।
‪आज भी 75 प्रतिशत कोल समाज के लोग
‪[हंसराज] झोंपड़ पट्टी में निवास करता है और
‪खाने के लिए, दो समय की रोटी के लिए
‪दिनभर वह हाड़तोड़ मेहनत करता है।
‪तब जाकर के उसको रोटी नसीब होती है।
‪यह 75 प्रतिशत कोल आदिवासियों की ‪मैं बात कर रहा हूँ।
‪खाने-पीने में यह लोग,
‪देखिए इनका पैतृक परंपरागत रूप से
‪मांस-मदिरा का सेवन करते हैं।
‪मछली पकड़ना इनके स्वभाव में है।
‪जंगलों में शिकार करना इनका स्वभाव है।
‪जंगली सूअर को भी मारकर के ये खाते हैं।
‪और मछली-मुर्गा, ये इनकी दिनचर्या में हैं।
‪उन्नाव जेल, उत्तर प्रदेश
‪-[इंटरव्यूअर] तो आप हमेशा से शाकाहारी हैं? ‪-शुरू से ही, हाँ।
‪जबकि मेरी पत्नी सुपारी-पान वगैरह खाती थीं, ‪मैंने कोई नशा नहीं किया।
‪[इंटरव्यूअर] अच्छा।
‪तो आपने आजतक कभी मांस-मछली नहीं खाई?
‪नहीं, कभी-कभार जैसे मछली वगैरह खा ली, ‪इससे मना नहीं किया मैंने।
‪लेकिन मैं इसका आदी नहीं रहा हूँ।
‪मान लीजिए कि हमारे घरवाले ‪इस्तेमाल करते भी थे, खाते थे।
‪लेकिन मैं आदी नहीं था।
‪अगर घरवाले बनाए हैं, तालाब से मछली वगैरह,
‪तो मान लीजिए, हमारे लिए फिर दाल बना देंगे।
‪समझे, जो भी है।
‪शाकाहारी थे, मासांहारी थे,
‪दारूखोर थे, यह कुछ नहीं पता।
‪हाँ, लेकिन जो बनता था पूरा परिवार ‪खाता था, अलग से कुछ नहीं बनता था।
‪सब्जी हो, या मुर्गा हो, ‪या मछली हो या मांस हो।
‪नॉनवेज तो सभी खाना पसंद करते हैं, बताइए।
‪राजा
‪साल 2000
‪[अदालत] ‪पूरा एक पिगरी फ़ार्म था ना यहाँ पर।
‪साल 2021
‪वहीं रहते थे वो लोग तो बनता था।
‪तो पापा भी खाते थे, ‪मम्मी भी खाती थी जब भी वहाँ बनता था।
‪मम्मी लोग यह सब नहीं पकाती थीं।
‪तो घर पर नहीं बनता था, यहीं पर बनता था।
‪तो यहीं से बनने लगा और यहीं सब खाते थे।
‪पापा कहते थे एक भगोना यहाँ रखा है, ‪तो यही बनने के लिए रहता था वह भगोना।
‪कहते थे इसी में हम जड़ी-बूटी ‪उबालते थे, ये करते थे।
‪जबकि उसमें सूअर का भी गोश्त बनाते थे।
‪यह एकदम सरासर गलत है ‪कि उनका दिमाग उबालकर पी लिया गया।
‪ये कोल होने के नाम से एक जो
‪आदिमानव का लेबल लगा है।
‪कि ये आदिवासी हैं।
‪आदिवासी मनुष्य को भी खा जाता है ये…
‪ऐसा व्यवहार हमें आज तक नहीं मिला।
‪और जो भी यह बात कही गई
‪ये पूरी तरह से झूठ है।
‪राजा कोलंदर के जीवन में
‪आदिवासी मूल्य तो बहुत हैं।
‪चाहे वो स्मृतियों के रूप में हों,
‪आदतों के रूप में हों, ‪चाहतों के रूप में हों।
‪या विस्थापित होने के एहसास के रूप में हो।
‪लेकिन नरभक्षी होने के उदाहरण
‪आदिवासी जीवन में नहीं मिलते हैं।
‪इस पर मेरे पास इस तरह के ‪कोई अध्ययन नहीं हैं जिसमें मैं यह कहूँ कि
‪वो दिमाग पकाकर खा जाते थे।
‪ऐसा कुछ मिलता नहीं है।
‪यह उसका अपना निजी व्यक्तित्व है
‪जो उसने अपने अपराध में जोड़ा है।
‪क्योंकि जब कोई अपराध के रास्ते पर चलता है
‪तो उसका क्रिमिनल व्यक्तित्व भी बन जाता है।
‪स्ट्रेटेजी के रूप में।
‪और वो जो क्रिमिनल व्यक्तित्व है
‪वह कई बार हताशा की विकृत परछाईं होती है।
‪तो मुझे लगता है कि यह जो नरभक्षीपन है
‪वो उसने ख़ुद जोड़ा है।
‪उसका आदिवासी कल्चर के साथ ‪कोई रिश्ता नहीं है।
‪भई, न्यायालय में जो कह सकता है ‪कि मैंने उनको "कट" किया।
‪[त्रिपाठी] अदालत में उसने कहा ‪कि मैंने कट किया, उबालकर के पीया,
‪जब उसको रिमांड पर लिया था।
‪उस समय जो मेरे जज साहब थे, ‪जिनके कोर्ट के अंतर्गत मेरा थाना आता था
‪और जहाँ से मुझे रिमांड लेना था, ‪जहाँ इस पर केस किया था,
‪वो जाति से श्रीवास्तव थे।
‪तो वो एकदम खुद भौंचक्के थे।
‪और उन्होंने मुझे बुलाकर के ये कहा कि
‪त्रिपाठी, किस नरपिशाच को,
‪किस राक्षस को तुमने पकड़ लिया है?
‪पुलिस ने जब वक्षराज को ‪और राजा कोलंदर को पकड़ा,
‪पूछताछ की और पूछताछ के बाद ‪पुलिस ने प्रेस कॉन्फ्रेंस रखी।
‪पुलिस लाइन्स में प्रेस कॉन्फ्रेंस हुई थी।
‪जिस समय प्रेस कॉन्फ्रेंस में हम लोग पहुँचे
‪पुलिस ऑफिसर मौजूद थे, राजा कोलंदर था,
‪और बगल में दो खोपड़ियाँ रखी हुई थीं।
‪[रतिभान] उसकी आँखों की जो भाव-भंगिमा थी, ‪जो उसके चेहरे में
‪एक अलग किस्म का तनाव दिख रहा था।
‪बहुत क्रूरता उसके चेहरे पर ‪झलक रही थी उस वक़्त।
‪सभी पत्रकार बंधुओं के सामने ‪उसने पूरे घटनाक्रम को
‪सिलसिलेवार पूरे विवरण के साथ बताया।
‪जो डायरी में नाम अंकित थे, ‪उनके विषय में पूछा गया इससे
‪तो अपना इसने बताना चालू किया।
‪धीरेंद्र के विषय में पूरा बताया कि
‪मैंने इस तरीके से उनको ‪"ऑब्लाइज" करने के लिए बुला लिया।
‪[त्रिपाठी] मारकर के उनको "कट" किया
‪गला काटकर के अलग रखा ‪और बाकी सब गाड़ी में रखकर ले गए।
‪[इंटरव्यूअर] आप धीरेंद्र पत्रकार को ‪कबसे जानते थे?
‪वो पत्रकार मेरे ससुराल का था ना।
‪तो उनसे कभी भेंट भी नहीं हुई थी, ‪बस फ़ोन पर बातचीत होती थी उससे।
‪वो जब हम इलेक्शन जीते ‪तो एक औपचारिकता होती थी।
‪ससुराल के नाते वो भी बेचारा क्या, ‪साला ही लगता था।
‪[अदालत] धीरेंद्र मामा थे, ‪जानते हैं हम उनको आराम से।
‪प्रेस में थे, इलाहाबाद में रहते थे, ‪कभी-कभी घर पर भी आते थे।
‪बल्कि हमेशा आने का बोलते थे ‪लेकिन मेरे घर कभी नहीं आए।
‪समझे ना और हर चीज़ में मदद ही करते रहे।
‪रामराज ‪राम निरंजन का साला
‪[रामराज] धीरेंद्र का आना-जाना, ‪हर एक चीज़ मतलब
‪बना रहा, इनके यहाँ संबंध था।
‪आते-जाते थे, ‪मतलब जीजाजी और धीरेंद्र बैठते थे,
‪मतलब साथ में उठना-बैठना था।
‪अब कोलंदर जीजा बात कर रहे हैं ‪और अगर बीच में हम आ गए तो हमको
‪तुरंत ही कह देते थे, ‪पत्रकार ही कह देते थे, धीरेंद्र ही।
‪यार मंजू, चले जा थोड़ा बाहर, ‪तुम्हारे जीजा से बात कर रहे हैं प्रायवेट।
‪भई, करिए उनसे बात, ‪क्या बात कर रहे हैं, हमें क्या मतलब।
‪तो इस तरीके से हम लोग
‪मतलब ऐसे एकाध-बार ‪हमने उनको देखा है, सुना है।
‪इसमें हमें लगता है
‪गलती पत्रकार की ही होगी, तभी ऐसा हुआ होगा।
‪क्योंकि तुम्हारा हमारे जीजाजी से ‪लगाव था, सबकुछ था।
‪तो कैसे आप लोग बिगाड़ लिए कि ऐसा कांड हुआ।
‪या तो सामने वाले ने कुछ किया होगा,
‪बाकी हमारे पापा ने ऐसा कुछ नहीं किया है।
‪हम आज भी कह रहे हैं। ‪हमारे पिताजी ने ऐसा कुछ नहीं किया।
‪बाकी तो फालतू इल्ज़ाम लगा दिए ‪ऐसे ही कुछ लोगों के पास,
‪अभी कुछ एकाध-दो आदमी ऐसे थे
‪जो कि अभी ज़िंदा हैं, ‪कहा कि उनको मार दिया गया है।
‪ऐसे ही झूठा आरोप लगा दिया है।
‪कह रहे हैं कि एक-दो किए हैं
‪लेकिन लाद दिए हजारों उनके ऊपर।
‪मेरा जानकारी में यह पूरी बात तो नहीं है
‪कि कुछ लोग ज़िंदा मिले थे ‪या ज़िंदा क्या थे,
‪लेकिन इसने जहाँ-जहाँ बताया था, ‪जगह की पहचान बताई थी
‪कि यहाँ-यहाँ डेड बॉडी पड़ी थी।
‪अब वो कौन है, कौन नहीं है, ‪ये वहाँ के संबंधित थाने,
‪संबंधित जहाँ की विवेचना है,
‪वो लोग भी इतना करते, मतलब ‪पता लगाए होंगे क्या है क्या नहीं।
‪एक पड़ोसी की हत्या का ‪इल्ज़ाम मुझ पर लगा दिए।
‪पर मैं तो जानता हूँ कि वो साला ज़िंदा है।
‪अगर एक ज़िंदा हो सकता है ‪तो और भी ज़िंदा हो सकते हैं ना?
‪हो सकते हैं।
‪तो भाई, मान लीजिए मैंने ‪चौदह लोगों का कत्ल किया,
‪तो अगर यह ज़िंदा है तो वह किसकी लाश थी?
‪खोपड़ी, साहब, यह गंगाजी के किनारे से ‪लाकर इल्ज़ाम लगा रहे हैं,
‪बुनियाद बना रहे हैं।
‪और जिस खोपड़ी को उन्होंने चर्चित किया,
‪श्रीवास्तव, लाला की खोपड़ी ‪जिसे मैंने लाल रंग दिया।
‪तो जब पुलिस वालों ने ऐसा कहा,
‪"साहब, लाला की खोपड़ी रंग दिया, ‪साला इस तरह से किया है।"
‪रिमांड वगैरह में किसी ने ‪मेरी बात ही नहीं सुनी, ऐसे ही भगा देते थे।
‪तो मैं क्या उम्मीद रखूँ? जो मेरा रक्षक है,
‪जब वही मेरी ओर से मुँह मोड़ रहा है।
‪किससे उम्मीद रखूँ बताइए?
‪केवल वर्चस्व कायम रखने के लिए, ‪बाहुबली बनने के लिए
‪उसने यह सारे कत्ल किए।
‪शरीर में जितनी सोच है, ‪क्योंकि जात ही ऐसी है कोल की।
‪ताक़त अपने अंदर अर्जित करने के लिए, ‪किसी को हम कट कर दे रहे हैं
‪और उसका हम सिर पी रहे हैं।
‪भई, उसे पीने का मतलब, यह तो जात कोल है।
‪कोल-भील जो पहले जंगलों में रहा करते थे, ‪कुछ नहीं मिलता था तो मांस खाते थे।
‪तो मेरी अपनी सोच है यह
‪कि वो अपने को बाहुबली बनाने के लिए,
‪ताक़त पाने के लिए ही यह सब कर रहा था।
‪कोल दोगुनी निचली जाति है ‪वह इसलिए क्योंकि पहले तो
‪एक तरफ से वे आदिवासी से ‪गैर-आदिवासी में बदल गए।
‪उस चीज़ को खोने की याद है उसके पास।
‪दूसरा, उन्हें एससी या ‪अनुसूचित जाति घोषित किया गया।
‪वे अनुसूचित जनजाति बने रहना चाहते हैं ‪और एससी नहीं बनना चाहते।
‪क्योंकि वे अपने आदिवासी मूल को ‪बनाए रखना चाहते हैं।
‪इसके लिए बहुत आंदोलन भी चल रहे हैं।
‪कि ये समुदाय कह रहे हैं ‪कि हमें एससी न कहा जाए, एसटी कहा जाए।
‪दूसरा क्या है कि अनुसूचित जातियों में भी
‪जो गैर आदिवासी एससी हैं ‪उनका व्यवहार भी इनके साथ वैसा ही होता है
‪जैसे एक प्रभुत्व वाली जाति का होता है।
‪निचली जातियों के कई स्तर हैं।
‪भेदभाव के कई स्तर हैं।
‪इस चीज़ का एहसास ‪इनको अपने दैनिक जीवन में होता रहता है।
‪मैंने इस सबसे देखा पुलिस तो मानव अधिकार का ‪एक-दो दिन हनन करती है, मार के भेज देती है।
‪लेकिन सारे न्यायालय मूल अधिकारों का ‪हनन करते हैं, तारीख पर तारीख लगाकर।
‪उसके भुक्तभोगी हम भी हैं।
‪बीस साल से जाता हूँ। ‪हमें दुत्कारा जाता है।
‪अमानवीय व्यवहार किया जाता है।
‪कोई भी आवेदन दीजिए, ठीक से ‪आदेश नहीं देते, किंतु-परंतु करते हैं।
‪इस तरह से गरीबों को ‪न्याय पाना मुश्किल हो गया है।
‪[रजत, अंग्रेजी में] वैसे, हर सीरियल किलर,
‪अपने दिमाग में वो पीड़ित होता है। ‪वह अपराधी नहीं है।
‪वे न्याय प्रणाली में ‪विश्वास नहीं करते हैं।
‪उनका मानना है यह अनुचित है, उनके खिलाफ है
‪और वे मानते हैं कि वे जो कर रहे हैं
‪वह न केवल उनको न्याय दिला रहा है
‪बल्कि पीड़ितों को भी न्याय दिला रहा है।
‪उनके दिमाग में, पीड़ित को मारना न्याय है।
‪उसने हर तरह के लोगों को मारा था, ‪उसने अपने साथ के लोगों को भी मारा था।
‪लेकिन कहीं ना कहीं ऐसी बात थी, उसे लगता था ‪कि ऊँची जाति के लोग उसे दबा रहे हैं।
‪सामाजिक और आर्थिक, दोनों रूप से मजबूत हैं।
‪तो मुझे बड़ा आदमी बनना चाहिए।
‪उसके मन में कहीं न कहीं द्वेष भावना ‪तो थी ही अपर कास्ट के लिए।
‪जो हत्याएं ज़्यादातर उसने की हैं, ‪ऊँची जाति के लोगों की ही की हैं।
‪[त्रिपाठी] राजा कोलंदर से जब मैंने पूछा,
‪तो उसने बताया कि मैं चित्रकूट गया हुआ था।
‪वहाँ पर एक कमांडर जीप थी।
‪उसका जो ड्राइवर था वो ब्राह्मण था।
‪लोग कहते हैं ‪कि ब्राह्मण ज़्यादा खाना खाते हैं।
‪तो अगर ब्राह्मण ज़्यादा खाते थे ‪तो उनकी आंत बड़ी होगी।
‪तो मैं वहाँ से, चित्रकूट से वह जीप ले आया।
‪मैंने ब्राह्मण को पहले ज़िंदा ही ‪अपने पिगरी फ़ार्म में बांध के
‪उसका पेट फाड़ा।
‪[सूअर घुरघुरा रहे हैं]
‪[सनसनीख़ेज़ संगीत]
‪उसकी आंत निकाली।
‪आंत को देखा।
‪और जो दूसरा व्यक्ति था, ‪किस जाति का था, इस समय ध्यान नहीं है।
‪उसको भी फाड़ के, उसकी आंत को भी निकाला।
‪और उसको नापा तो एक ही साइज़ की थीं।
‪तो मैंने अपने पिगरी फ़ार्म में ही
‪उन दोनों को दफ़न कर दिया है।
‪बल्कि सर, ब्राह्मण जिस जगह गाड़ा है
‪वहाँ मैंने पीपल का ‪छोटा सा पेड़ लगा दिया है।
‪और मैं उसके सामने अगरबत्ती लगाता हूँ
‪कि ब्रह्मदेवता मुझे परेशान न करें।
‪[अंग्रेजी में] उसके जैसा व्यक्ति,
‪वे शरीर के अंगों को ‪बहुत दिलचस्पी से देखते हैं।
‪वे इसे एक डॉक्टर से ‪बहुत अलग तरीके से करते हैं।
‪उदाहरण के लिए, डॉक्टर जो है, ‪शरीर के अंगों को
‪नैदानिक, निष्पक्ष तरीके से देखेंगे
‪या जिस तरह से हम शरीर के ‪अंगों को देखते हैं।
‪वे शरीर के अंगों को बच्चे की ‪दृष्टि से देखते हैं
‪जो किसी चीज को अलग-अलग टुकड़ों में
‪तोड़ना चाहता है।
‪जैसे, अगर आप किसी बच्चे को खिलौना ‪देते हैं, बच्चा क्या करता है?
‪बच्चा खिलौने को लेकर ‪इसके टुकड़े-टुकड़े करना चाहता है,
‪देखने को कि वह है क्या।
‪उसमें भी उनको मज़ा आता है।
‪उदाहरण के लिए, उसे भी यही महसूस होता होगा
‪दिमाग को निकालने पर, उसे महसूस करने पर।
‪यह उसके लिए एक बहुत ही संवेदी अनुभव होगा।
‪और यही उनकी आंतरिक दुनिया है। ‪वे इसी जीवन में जीते हैं
‪और यह उस विस्तृत कल्पना का ‪हिस्सा है जिससे वे गुजरते हैं।
‪राम निरंजन की ज़िंदगी का ‪इतिहास अगर देखें तो
‪इसमें वहाँ उसके समय की ‪राजनीति की बड़ी भूमिका है।
‪और वह राजनीति नब्बे के दशक के आसपास
‪बदल रही थी, उत्तर प्रदेश में।
‪उसमें निचली जातियों के उभरने ‪के लिए सबसे उचित माहौल था।
‪क्योंकि एक तो कांसीराम आ चुके थे
‪[बद्रीनारायण] बहुजन समाज ‪पार्टी का गठन हो चुका था
‪वो लगातार पूरे राज्य में घूम-घूम कर, ‪पिछड़ी जातियों की
‪आकांक्षाओं का प्रतिनिधित्व कर रहे थे।
‪मुलायम सिंह यादव भी अपनी तरह से
‪ओबीसी, एमबीसी ‪और पिछड़ी जातियों की आकांक्षाओं
‪का प्रतिनिधित्व कर रहे थे, ‪समाजवादी पार्टी के जरिए।
‪तीसरा जो फैक्टर था उस समय,
‪बांदा और चित्रकूट के जंगल वगैरह में
‪डकैतों का उभार चल रहा था।
‪उसी समय, चंबल में फूलन देवी
‪भी उभर रही थीं।
‪तो ये सब विरोध के निम्नवर्गीय रूप हैं।
‪राजनीति के माध्यम से, ‪इलेक्टोरल डेमोक्रेसी के द्वारा,
‪डकैती कल्चर के माध्यम से,
‪कानून को और इसकी शाखाओं को चैलेंज करना।
‪और उसी समय राजा कोलंदर का उभार होता है।
‪लेकिन उसके लिए वो रास्ता आसान नहीं था
‪कि वह पार्टी में चला जाए, ‪उसको टिकट मिल जाए।
‪तो इसने अपना खुद का रचा रास्ता चुना, ‪शक्ति प्राप्त करने के लिए,
‪खोजा, गढ़ा और विकसित किया।
‪यह व्यक्ति, जो राजा कोलंदर है
‪उसके दिमाग में कहीं ‪बड़ा बनने की एक तमन्ना थी।
‪नेता बनना चाह रहा था जैसा कि उसने
‪खुद अपने बयान में कबूल किया पुलिस से।
‪[त्रिपाठी] जब मैंने इसको रिमांड पर ‪लिया था, इसके साथ चलता था,
‪इससे पूछा कि ऐसा क्यों कर रहे हो।
‪उसने हंस कर इस तरीके से कहा कि वो
‪मेरे क्षेत्र का बाहुबली है।
‪सांसद अतीक, विधायक था उस समय।
‪उसका ज़्यादा वर्चस्व है, ‪मैं चुनाव उसके खिलाफ लडूँगा।
‪और जब मैं भी इतना वर्चस्व वाला हो जाऊँगा
‪तो यह सब मुझसे डरेंगे।
‪[कोलंदर] मेरे साले प्रधानी चुनाव जीते,
‪मेरी पत्नी जिला पंचायत सदस्य चुनाव जीती,
‪मेरा एक भतीजा ग्राम सदस्य चुनाव जीता,
‪ममेरी साली बीडीसी जीती, ब्लॉक में।
‪मेरी एमएलए की तैयारी थी सन 2001 की।
‪तो नेताओं में खलबली मच गई।
‪तो इसलिए इन लोगों ने ‪षडयंत्र करके मुझे यहाँ भेजे।
‪राजनीति में नहीं आते ‪तो यह सब कुछ नहीं होता।
‪समझे ना?
‪कोलंदर जिस क्षेत्र का ‪रहनेवाला था, शंकरगढ़ क्षेत्र,
‪वो कोल बहुल्य क्षेत्र है।
‪और वह कोलों में अपना ‪प्रभुत्व बनाए रखना चाहता था।
‪ताकि उसे सम्मान मिले, ‪उसे एक राजनीतिक मुकाम मिले,
‪ताकि वो और मजबूत बनकर उभरे, ‪सत्ता में बैठे, राजा बन जाए।
‪इस तरह की धारणा लेकर चल रहा था।
‪वो अपने को वही जो राजाओं की परंपरा है
‪उससे अपने को जोड़ता था।
‪इसीलिए उसने राजा शब्द अपने नाम में लिखा था
‪उसने डायरी में राजा की डायरी लिखा।
‪उसे लगता था कि हत्या करके ‪उसने न्याय किया है।
‪एक राजा वाला व्यवहार किया है।
‪इसीलिए वह खुद न्याय करता था
‪खुद फैसला कर देता था।
‪इसीलिए वह अपने को राजा कोलंदर कहता था।
‪क्योंकि राजा मांदा, राजा शंकरगढ़,
‪तो राजा कोलंदर।
‪संवाद अनुवादक: अनुराधा पिल्लई